ФИЛОЗОФСКИ ФАКУЛТЕТ У НИШУ

НАСТАВНО-НАУЧНОМ ВЕЋУ

Извештај о боравку у иностранству у оквиру Еразмус+ размене наставног особља

У периоду од 9. до 13. маја 2022. године, у оквиру програма ЕRASMUS+ КА107 (мобилност наставног особља), боравио сам у на Институту за комуникације Универзитета Миколас Ромерис у Виљнусу (Литванија).

Том приликом одржао сам предавања и вежбе у на тему пропагандне комуникације. С обзиром на то да је фокус наставних јединица био на конфликтима у виртуелним окружењима под утицајем стереотипа, био сам ангажован на предмету Кроскултурална медијација (*Cross-Cultural Mediation*) који је део мастер академских студија *European Joint Master in Social Work with Children and Youth*, а који заједнички реализују четири европска универзитета (Литванија, Летонија, Словачка и Португалија). Програм похађа око 20 студената и студенткиња из различитих земаља.

Такође, сусрео сам се са деканицом Факултета за хуманистичке и друштвене студије, проф. др Одетом Мерфелдаитė, директором Института за комуникације проф. др Мариусом Калинаускасом, као и са запосленим наставницима на овом институту. Теме састанака су биле: Компарација и начин реализације студијских програма из области комуникологије и студија медија, главни изазови у наставном и научном раду, повезивање наставника и објављивање заједничких научних радова, већи број мобилности наставника и студената, теме предавања за будуће наставничке мобилности.

Као један од главних изазова колеге су навеле недовољан број наставника из области комуниколошких наука, те су покренули инцијативу да у будућности са наставницима са Департмана за комуникологију и новинарство формирају заједнички програм на другом или трећем нивоу студија, што би оснажило сарадњу између две високошколске установе и додатно унапредило интернационални значај Филозофског факултета у Нишу.

Подносилац извештаја

A picture containing text

Description automatically generated

\_\_\_\_\_\_\_\_\_\_\_\_\_\_\_\_\_\_\_\_\_

Доц. др Душан Алексић